প্রধানমন্ত্রী শেখ হাসিনাকে উদ্দেশ্য করে কৃষক শ্রমিক জনতা লীগের সভাপতি বঙ্গবীর কাদের সিদ্দিকী বলেছেন, ‘শাড়ি-চুড়ি পড়ার দিন শেষ। যে দেশ মহিলারা চালায়, সে দেশে আল্লাহর গজব পড়বে। আপনি জাতিসংঘের সর্বোচ্চ সম্মাননার খেতাব পেয়েছেন, টাঙ্গাইলের কালিহাতীর উপ-নির্বাচনে চুরি করলে এবার আপনি খেতাব পাবেন ভোট চোরের।’ কালিহাতীতে আওয়ামী লীগ এবার পাঁচ শতাংশ ভোটও পাবে না বলেও মন্তব্য করেন তিনি। ৯ অক্টোবর বিকেলে টাঙ্গাইলের সখীপুর পাইলট মডেল স্কুল এন্ড কলেজ মাঠে স্থানীয় কৃষক শ্রমিক জনতা লীগ আয়োজিত জনসভায় প্রধান অতিথির বক্তৃতায় তিনি একথা বলেন।